Budget 2022: ಈ ಬಾರಿ ಬಜೆಟ್ನಲ್ಲಿ PM Kisan ನಿಧಿ ಹೆಚ್ಚಳ ಸಾಧ್ಯತೆ ರೈತ ವಲಯದ ನಿರೀಕ್ಷೆಗಳಿವು ಕೇಂದ್ರ ಹಣಕಾಸು ಸಚಿವೆ ನಿರ್ಮಲಾ ಸೀತಾರಾಮನ್ Nirmala Sitharaman ಮಂಡಿಸಲಿರುವ ನಾಳೆಯ ಬಜೆಟ್ Budget 2022 ಬಗ್ಗೆ ಈಗಾಗಲೇ ಶ್ರೀ ಸಾಮಾನ್ಯ ನಿರೀಕ್ಷೆ ಹೆಚ್ಚಿದೆ. ಅದರಲ್ಲೂ ಕೋವಿಡ್ Covid ಸಂಕಷ್ಟದಿಂದ ಕಳೆದೆರಡು ವರ್ಷಗಳಿಂದ ಸಂಕಷ್ಟಕ್ಕೆ ಒಳಗಾಗಿರುವ ಜನಸಾಮಾನ್ಯರು ಈ ಬಾರಿ ಬಜೆಟ್ನಿಂದ ಏನೆಲ್ಲಾ ಸಿಗಬಹುದು ಎಂಬ ಲೆಕ್ಕಾಚಾರ ನಡೆಸಿದ್ದಾರೆ. ಈ ನಡುವೆ ಆರ್ಧಿಕತೆ ಬಲಪಡಿಸಲು ಸರ್ಕಾರ ಈ ಬಜೆಟ್ಗೆ ಒತ್ತು ನೀಡಲಿದೆ ಎನ್ನಲಾಗಿದೆ. ಅದರಲ್ಲೂ ವಿಶೇಷವಾಗಿ ದೇಶದ ಬೆನ್ನೆಲುಬಾಗಿರುವ ರೈತರಿಗೆ Farmers ಈ ಬಜೆಟ್ ಅನೇಕ ಯೋಜನೆಗಳನ್ನು ಘೋಷಣೆಗಳನ್ನು ಮಾಡಬಹುದು. ಇವುಗಳಲ್ಲಿ ಪ್ರಧಾನ ಮಂತ್ರಿ ಕಿಸಾನ್ ಸಮ್ಮಾನ್ ನಿಧಿ ಮೊತ್ತದ ಹೆಚ್ಚಳ ಮಾಡುವ ಸಾಧ್ಯತೆ ಕೂಡ ಇದೆಗ್ರಾಮೀಣ ಆರ್ಧಿಕತೆ ಬಲಕ್ಕೆ ಒತ್ತು: ಪ್ರಧಾನಮಂತ್ರಿ ಕಿಸಾನ್ ಅಡಿಯಲ್ಲಿ 6,000 ರೂ.ಗಿಂತ ಹೆಚ್ಚಿನ ಮೊತ್ತವನ್ನು ಹೆಚ್ಚಿಸುವುದು ರೈತರಿಗೆ ಪರಿಹಾರವನ್ನು ನೀಡುವುದಲ್ಲದೆ, ಗ್ರಾಮೀಣ ಆರ್ಥಿಕತೆಯನ್ನು ಬಲಪಡಿಸಲು ಅನೇಕ ಘೋಷಣೆ ಮಾಡುವ ಸಾಧ್ಯತೆ ಇದೆ ಎಂದು ಕೃಷಿ ವಲಯದ ತಜ್ಞರು ಹೇಳುತ್ತಾರೆ. ಸಾಂಕ್ರಾಮಿಕ ರೋಗದಿಂದ ಹೆಚ್ಚು ಪರಿಣಾಮ ಬೀರದ ಏಕೈಕ ಕ್ಷೇತ್ರವೆಂದರೆ ಕೃಷಿ. ಈ ಹಿನ್ನಲೆ ಪ್ರಧಾನ ಮಂತ್ರಿ ಕಿಸಾನ್ ಹೊರತುಪಡಿಸಿ, ಈ ಬಜೆಟ್ನಲ್ಲಿ ಸರ್ಕಾರ ರೈತರಿಗೆ ಇನ್ನೂ ಅನೇಕ ಪರಿಹಾರಗಳನ್ನು ಘೋಷಿಸಬಹುದು ಎಂದು ತಜ್ಞರು ಹೇಳುತ್ತಾರೆ.ಹಣದುಬ್ಬರಕ್ಕೆ ಪರಿಹಾರ ಹಣದುಬ್ಬರದ ಈ ಕಾಲದಲ್ಲಿ ಸರ್ಕಾರವು 2022 ರ ಬಜೆಟ್ನಲ್ಲಿ ಪಿಎಂ ಕಿಸಾನ್ ಸಮ್ಮಾನ್ ನಿಧಿಯ ಅಡಿಯಲ್ಲಿ ಮೊತ್ತವನ್ನು ಹೆಚ್ಚಿಸುವ ಜೊತೆಗೆ ಇನ್ನೂ ಅನೇಕ ಪ್ರಯೋಜನಗಳನ್ನು ಕಾಣಬಹುದು. ಇದು ರೈತರ ಆದಾಯವನ್ನು ಹೆಚ್ಚಿಸಲು ಸಹಾಯ ಮಾಡುವುದಲ್ಲದೆ, ಏರುತ್ತಿರುವ ಹಣದುಬ್ಬರದ ಸಮಯದಲ್ಲಿ ಪರಿಹಾರವನ್ನು ಪಡೆಯುತ್ತಾರೆ. ಹೆಚ್ಚುತ್ತಿರುವ ಹಣದುಬ್ಬರದಿಂದ ಕೃಷಿಗೆ ಬಳಸುವ ರಸಗೊಬ್ಬರ, ಬೀಜ, ಡೀಸೆಲ್ ಬೆಲೆ ನಿರಂತರವಾಗಿ ಏರಿಕೆಯಾಗುತ್ತಿದೆ ಎಂದರು. ಇಂತಹ ಪರಿಸ್ಥಿತಿಯಲ್ಲಿ ಪಿಎಂ ಕಿಸಾನ್ ಹೆಚ್ಚಳದಿಂದ ರೈತರಿಗೆ ಖಂಡಿತಾ ಪರಿಹಾರ ಸಿಗಲಿದೆ ಎಂದು ಐಐಎಫ್ಎಲ್ ಸೆಕ್ಯುರಿಟೀಸ್ ಉಪಾಧ್ಯಕ್ಷ ಅನುಜ್ ಗುಪ್ತಾ ತಿಳಿಸಿದ್ದಾರೆಇದನ್ನು : ಜಂಟಿ ಅಧಿವೇಶನ ಉದ್ದೇಶಿಸಿ ರಾಷ್ಟ್ರಪತಿ ಭಾಷಣ ಇಲ್ಲಿದೆ ಪ್ರಮುಖಾಂಶಗಳುಖಾದ್ಯ ತೈಲ ಬಳಕೆಗೆ ಉತ್ತೇಜನ ಈ ಯೋಜನೆ ಮೂಲಕ ರೈತರು ಹೆಚ್ಚು ಹಣ ಪಡೆದರೆ ಅದನ್ನು ಬಳಸಿ ಇಳುವರಿ ಹೆಚ್ಚಿಸಬಹುದು. ಸರ್ಕಾರ ಇತ್ತೀಚೆಗೆ ಖಾದ್ಯ ತೈಲಕ್ಕೆ ಸಂಬಂಧಿಸಿದ ಯೋಜನೆಯನ್ನು ಪ್ರಾರಂಭಿಸಿದೆ. ಪಿಎಂ ಕಿಸಾನ್ ನಿಧಿ ಪ್ರಮಾಣ ಹೆಚ್ಚಿಸಿದರೆ, ರೈತರು ಎಣ್ಣೆಬೀಜದ ಬೆಳೆಗಳ ಇಳುವರಿಯನ್ನು ಹೆಚ್ಚಿಸಬಹುದು. ಇದರಿಂದ ಖಾದ್ಯ ತೈಲಗಳ ಆಮದು ಕಡಿಮೆಯಾಗುತ್ತದೆ. ವಿಶೇಷವೆಂದರೆ ಇಳುವರಿ ಹೆಚ್ಚಿಸುವುದರಿಂದ ರೈತರ ಆದಾಯ ಹೆಚ್ಚುತ್ತದೆ, ಇದರಿಂದ ಮೊದಲಿಗಿಂತ ಹೆಚ್ಚು ಖರ್ಚು ಮಾಡಲು ಸಾಧ್ಯವಾಗುತ್ತದೆ. ಇದು ಬಳಕೆಯನ್ನು ಹೆಚ್ಚಿಸುತ್ತದೆ, ಇದು ಒಟ್ಟಾರೆಯಾಗಿ ಆರ್ಥಿಕತೆಯನ್ನು ಬಲಪಡಿಸುತ್ತದೆ ಎನ್ನುತ್ತಾರೆಇದನ್ನು : ಬಜೆಟ್ ಮೇಲೆ ಶ್ರೀ ಸಾಮಾನ್ಯನ ನಿರೀಕ್ಷೆಗಳೇನು ಏನೆಲ್ಲಾ ಸಿಗಬಹುದು ಈ ಆಯವ್ಯಯದಲ್ಲಿ?ಈ ಬಾರಿ ಹೆಚ್ಚಾಗಲಿದೆಯಾ ನಿಧಿ ಪಿಎಂ ಕಿಸಾನ್ ಸಮ್ಮಾನ್ ನಿಧಿ ಅಡಿಯಲ್ಲಿ ಮೊತ್ತವನ್ನು ಈ ಹಿಂದೆ ಹಲವು ಬಾರಿ ಹೆಚ್ಚಿಸಲು ಒತ್ತಾಯ ಕೇಳಿ ಬಂದಿತು. ಈ ಹಿನ್ನಲೆ ಈ ಬಾರಿಯ ಬಜೆಟ್ ನಲ್ಲಿ ಮೊತ್ತ ಹೆಚ್ಚಿಸುವ ನಿರೀಕ್ಷೆ ಇದೆ. ಇಲ್ಲಿಯವರೆಗೆ ರೈತರ ಖಾತೆಗೆ ವಾರ್ಷಿಕ 6 ಸಾವಿರ ರೂ.ಗಳನ್ನು 3 ಕಂತುಗಳಲ್ಲಿ ನೀಡಲಾಗುತ್ತದೆ. ಮುಂಬರುವ ಆರ್ಥಿಕ ವರ್ಷದಿಂದ ಈ ಮೊತ್ತವನ್ನು 8,000 ರೂ.ಗೆ ಹೆಚ್ಚಿಸಬಹುದು ಎಂದು ಹೇಳಲಾಗುತ್ತಿದೆ. ಈ ಮೂಲಕ ರೈತರಿಗೆ ಒಂದು ವರ್ಷದಲ್ಲಿ ತಲಾ 2,000 ರೂಪಾಯಿಯಂತೆ ನಾಲ್ಕು ಕಂತುಗಳನ್ನು ನೀಡಬಹುದು ಎನ್ನಲಾಗಿದೆ.ಪ್ರಧಾನಿ ನರೇಂದ್ರ ಮೋದಿ ಅವರು ಈ ವರ್ಷದ ಆರಂಭದಲ್ಲೇ ಅಂದರೆ ಜನವರಿ 1, 2022 ರಂದು ರೈತರ ಖಾತೆಗೆ ಪಿಎಂ ಕಿಸಾನ್ ಸಮ್ಮನ್ ನಿಧಿಯ 10 ನೇ ಕಂತು ಬಿಡುಗಡೆ ಮಾಡಿದ್ದರು. ಈ ಮೂಲಕ 13 ಕೋಟಿ ರೈತ ಕುಟುಂಬಗಳ ಬ್ಯಾಂಕ್ ಖಾತೆಗಳಿಗೆ 20,900 ಕೋಟಿ ರೂ. ಈ ಯೋಜನೆಯಡಿ 1.38 ಲಕ್ಷ ಕೋಟಿ ರೂ.ಗೂ ಹೆಚ್ಚು ಗೌರವ ಧನವನ್ನು ರೈತ ಕುಟುಂಬಗಳ ಬ್ಯಾಂಕ್ ಖಾತೆಗಳಿಗೆ ವರ್ಗಾಯಿಸಲಾಗಿದೆ.